CELEX: E2007P0011
Language: et
Date: 2007-12-19 00:00:00
Title: Borgartingi apellatsioonikohtu taotlus saada EFTA kohtult nõuandev arvamus kohtuasjas Olga Rindal vs . Norra riik, keda esindab komitee, kes tegeleb välisriigis osutatud raviteenuste tasustamise küsimustega ja kaebustega selliste raviteenuste kohta (Kohtuasi E-11/07)

8.5.2008   
            
            
               ET
            
            
               Euroopa Liidu Teataja
            
            
               C 113/15
            
         Borgartingi apellatsioonikohtu taotlus saada EFTA kohtult nõuandev arvamus kohtuasjas Olga Rindal vs. Norra riik, keda esindab komitee, kes tegeleb välisriigis osutatud raviteenuste tasustamise küsimustega ja kaebustega selliste raviteenuste kohta
   (Kohtuasi E-11/07)
   (2008/C 113/12)
   Borgarting lagmannsrett (Borgartingi apellatsioonikohus) esitas 14. detsembri 2007. aasta kirjas, mis saabus kohturegistrisse 19. detsembril 2007, taotluse EFTA kohtult nõuandva arvamuse saamiseks kohtuasjas Olga Rindal vs. Norra riik, keda esindab komitee, kes tegeleb välisriigis osutatud raviteenuste tasustamise küsimustega ja kaebustega selliste raviteenuste kohta. Arvamust taotletakse järgmistes küsimustes:
   
               1.
            
            
               Kas välisriigis saadud sellise raviteenuse kulude hüvitamisest keeldumine, mida rahvusvahelise meditsiini kohaselt käsitletakse ekperimentaalse või testravina ja mida asukohariigis ei hüvitata, on kooskõlas Euroopa Majanduspiirkonna lepingu artiklitega 36 ja 37 ning nõukogu määruse (EÜ) nr 1408/71 artikliga 22?
            
         
               2.
            
            
               Kas esimesele küsimusele vastamisel on asjakohane, et ravimeetod on rahvusvaheliselt tunnustatud ja teaduskirjanduses käsitletud, kuid seda kohaldatakse muude meditsiiniliste näidustuste puhul kui need, mis on kõnealusel patsiendil?
            
         
               3.
            
            
               Kas välisriigis saadud haiglaravi kulude hüvitamisest keeldumine põhjendusel, et patsient võiks saada asjakohast raviteenust asukohariigis meditsiiniliselt õigustatud ajavahemiku jooksul, mida on hinnatud tunnustatud rahvusvaheliste meetodite alusel, on kooskõlas Euroopa Majanduspiirkonna lepingu artiklitega 36 ja 37?
               Kas kolmandale küsimusele vastamisel on asjakohane pidada silmas, et kõnealuste kulude hüvitamisest võib keelduda isegi juhul, kui välisriigis osutatavat raviteenust võidakse pidada asukohariigis osutatavast teenusest paremaks?
            
         
               4.
            
            
               Kas eespool esitatud küsimustele vastamisel on asjakohased järgmised aspektid:
               
                           a)
                        
                        
                           asukohariigis ei pakuta raviteenust, mida on saadud välisriigis?
                        
                     
                           a)
                        
                        
                           asukohariigis ei ole kõnealust raviteenust patsiendile pakutud, kuigi seda teenust osutatakse?
                        
                     
                           c)
                        
                        
                           asukohariigis toimus patsiendi arstlik läbivaatus, kuid talle ei pakutud kirurgilist ravi, sest leiti, et see ravi ei anna patsiendile meditsiiniliselt põhjendatud abi?
                        
                     
                           d)
                        
                        
                           välisriigis osutatud raviteenus tõepoolest parandas patsiendi tervislikku seisundit?